kardosdrur/scandi-wiki huggingface dataset:
Allimex

Allimex (Allimex Industrial Supplies ApS) var en dansk virksomhed, der ifølge Politiets Efterretningstjeneste (PET) var involveret i illegal eksport til Østblokken under Den kolde krig.

Firmaet havde til huse i A.L. Casses gamle villa (tegnet af J.D. Herholdt) på Carit Etlars Vej på Frederiksberg.
Det havde filialer i Schweiz, Liechtenstein og DDR.
Firmaets ejere var Niels Erik Rasmussen og den østrigske Michael Grossauer. Grossauer var gift med den danske kvinde Birgit Grossauer (født Jørgensen).
Før firmaet blev grundlagt i 1973 havde Michael Grossauer været ansat hos Radiometer og derigennem fået kontakter i Østeuropa.

PET begyndte i slutningen af 1976 at efterforske Grossauer. De fandt at Allimex-koncernen leverede elektronisk udstyr til Østblokken, blandt andet 32 overvågningskameraer og 750 små mikrofoner indbygget i slipsenåle. En af firmaets ansatte havde forbindelse til efterretningsofficerer i GRU og Stasi. Den ansatte, en dansk svagstrømsingeniør, blev afhørt i 1987 af PET. Han oplyste da, at han "ikke havde fortaget sig noget ulovligt", og at firmaet også havde eksporteret porcelæn og pornofilm samt plader til DDR.

Grossauer og den danske direktør afviklede Allimex med den danske direktør i begyndelsen af 1980'erne og emigrerede til Schweiz, hvor han købte en stor ejendom i Zug.
I Schweiz fortsatte Grossauer kontakten til Stasi og grundlagde firmaet Asada efter Allimex var kommet under den amerikanske efterretningstjenestes mistanke for at omgå eksportbestemmelserne.
Allimex' eksport til Østtyskland var vigtig. I 1986 medførte øget vestlig kontrol, at Allimex blev uvillig til at eksportere brom-beriget silicium, hvilket øjeblikkeligt truede produktionen på Carl Zeiss fabrikken i Jena.

Efter Berlinmurens fald fik PET adgang til Stasi-arkiverne, hvor de fandt bevis for, at en af Allimex-direktørene var Stasi-agent ("Inoffizielle Mitarbeiter") under kodenavnet "Nielsson". Foruden involveringen i embargobrudet leverede "Nielsson" information til Stasi om økonomiske forhold i Schweiz. Frederiksberg kriminalpoliti udfærdigede et anklageskrift, som blev sendt til Statsadvokaten. Af ukendte årsager strandede sagen hos Rigsadvokaten/Justitsministeriet.

Da lokale aviser i 1991 begyndte at skrive om Grossauers virksomhed, makulerede Grossauer dokumenter og rejste fra Zug til Mallorca. 
Da BT opsporede Michael Grossauer, kunne de i januar 2013 rapportere, at han boede i stor luksus i området Vileta nær Palma på Mallorca.

Se også 
 Wejra

Henvisninger 

Tidligere virksomheder på Frederiksberg
Etableret i 1973
Grossistvirksomheder i Danmark
Den kolde krig
Buster

Buster har flere betydninger:

 Buster (navn) – et drengenavn

Kultur
 Buster (film) – en film fra 1988
 Busters verden (roman) – en roman fra 1988
 Busters verden (film) – en film fra 1984
 BUSTER filmfestival for børn og unge – en filmfestival

Personer med navnet
 Buster Keaton – en amerikansk skuespiller, komiker og instruktør
 Buster Larsen – en dansk skuespiller
 Buster Munk – en dansk fodboldspiller
 Buster Williams – en amerikansk bassist
United States Bridge Federation

United States Bridge Federation, forkortet USBF, er det nationale bridgeforbund i USA, stiftet i 2001.

Forbundet er medlem af World Bridge Federation (WBF) og har George Jacobs som formand. Det er en almennyttig organisation, dannet af American Contract Bridge League (ACBL) og American Bridge Association (ABA) med det formål at udtage og støtte hold, som repræsenterer landet i internationale konkurrencer; ligeledes skal det støtte World Bridge Federation i bestræbelserne på at gøre bridge til en olympisk sport, hvilket Den Internationale Olympiske Komité hidtil har afvist  

Bestyrelsen består foruden af formanden, af næstformand Howard Weinstein og sekretæren Jan Martel. Formand og næstformand vælges for en to-årig periode.

Kilder

Eksterne henvisninger 

Officiel hjemmeside

Bridgeforbund
Bridge Federation
Norsk bridgeforbund

Norsk Bridgeforbund er det nationale bridgeforbund i Norge. Forbundet blev stiftet i 1932 og er medlem af World Bridge Federation (WBF). Den nuværende formand er Kari-Anne Opsal, som har siddet på posten siden 2016. Hovedsædet ligger i Oslo.

Foruden formanden, ledes organisationen af næstformanden Astrid Lybæk og generalsekretæren Allan Livgård.

Formænd

Eksterne henvisninger 
 

Bridgeforbund
Bridgeforbund
Amtmænd i Sogn og Fjordane

Amtmænd i Sogn og Fjordane omfatter også amtmænd i Nordre Bergenhus Amt. Begreberne fylke og fylkesmann erstattede amt og amtmand d. 1. januar 1919.

Embedet har sæde i i Leikanger.

Eksterne henvisninger 
 World statesmen, worldstatesmen.org 
 Fylkesmannboka, regjeringen.no 
 Dansk biografisk lexikon, tillige omfattende Norge for Tidsrummet 1537-1814, runeberg.org
 NRKs fylkesleksikon 
 Gravminner i Norge, disnorge.no 
 Amtmanden i Sogn og Fjordane  

Lister over amtmænd fra Norge
Sogn og Fjordane
 Sogn og Fjordane
Risby (Herstedvester Sogn)

Risby er en landsby beliggende i den nordlige del af Albertslund Kommune i udkanten af Vestskoven.

Risby er formodentlig grundlagt i vikingetiden og udviklede sig fra at være en bygd til en egentlig landsby. Landsbyen huser filmstudier for Nordisk Film, også kaldet Risbystudierne. I udkanten af landsbyen findes desuden det historiske værksted Vikingelandsbyen.

Albertslund
Byer i Albertslund Kommune
Stock Aitken Waterman

Stock Aitken Waterman (forkortet som SAW) var en engelsk trio af sangskrivere og pladeproducenter bestående af Mike Stock, Matt Aitken og Pete Waterman. Trioen havde stor succes fra midten af 1980'erne og frem til begyndelsen af 1990'erne. De betragtes som en af de mest succesfulde sangskrivere og pladeproducenter gennem tiderne med mere end 100 Top 40-hits i Storbritannien og salg af mere end 40 millioner plader.

Samarbejder 
Kendte sangere og bands Stock, Aitken og Waterman har skrevet og produceret for:
 Bananarama
 Band Aid
 Cliff Richard
 Dead or Alive
 Debbie Harry
 Donna Summer
 Elton John
 Gloria Gaynor
 Holly Johnson
 Jason Donovan
 Kylie Minogue
 La Toya Jackson
 Malcolm McLaren
 Mel & Kim
 Rick Astley
 Sabrina Salerno
 Samantha Fox

Eksterne henvisninger 
 Officielle hjemmeside for Mike Stock
 Pete Waterman Entertainment hjemmeside

Musikproducere fra Storbritannien
Sangskrivere fra Storbritannien
Musikgrupper fra Storbritannien
Litauen ved sommer-OL 2012

Litauen deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Medaljevinderne

Lande ved sommer-OL 2012
2012
Albertslund Syd

Albertslund Syd er et stort boligområde i den sydlige del af Albertslund Kommune, opført i 1960'erne. Albertslund Syd er karakteriseret ved tæt lav bebyggelse i form af gårdhavehuse og rækkehuse, og en total adskillelse af hårde og bløde trafikanter. 

Kongsholmparken udgør boligområdets store rekreative grønne område. 

Boligområdet var udtryk for en nytænkning og eksperimentering i dansk byplanlægning i 1960'erne, der udførtes af Viggo Møller-Jensen fra Fællestegnestuen.

Se også 
 Albertslund Syd (dokumentarfilm)

Syd
Kavringen fyr

Kavringen fyr blev bygget i 1892 og ligger på Søndre Kavringdynge i den vestlige indsejlingsrute til Oslo havn.

Historie 
Ind til 1892 var der kun to fyr i Oslo havn; Heggholmen i det såkaldte Skipsløpet (det midterste løb) fra 1826/1876 og Dyna i vestre løb fra 1875. Skipsløpet var fra gammel tid hovedindsejlingsruten til Oslo havn, men mod slutningen af 1800-tallet begyndte større skibe at foretrække det vestlige løb forbi Dyna fyr, videre mellem Kavringen og Hovedøya og rundt om Vippetangen og ind til Bjørvika. Da så dampskibet DS «Norge» stødte på grund ved Kavringen i 1890, blev der rejst krav om bedre belysning i det vestlige løb. Havnekommissionens budgetforslag for 1891 indeholdt en detaljeret plan for forbedring af belysningen i de enkelte indsejlingsruter. Det blev vedtaget at bygge tre fyr: Stangskjærrabben i Skipsløpet, og Kavringen og Vippetangen i vestre løb.

Byggearbejderne på Kavringen fyr kom i gang i april 1891, og fyret blev færdigbygget og sat i drift 1. august 1892. Fyret ble pudset op udvendig til 100-årsdagen i 1992.

Bygning 
Fundamentet på Kavringen fyr består af en ottekantet betonblok som er støbt direkte på fjeldet (dybde -3,25m), og en mur over vandet a udhugget granit. Tårnet er bygget af bindingsværk. Det var oprindelig rødmalet, men er i dag hvidt med et rødt bælte. Tårn og lygtehus er senere beklædt med plastbelagte, galvaniserede plader. Et galleri er anbragt omkring fyrlygten. Tårnets højde til og med fløjspidsen er 19 meter, og fyrlygtens brændpunktshøjde er 11,7 meter over OHV-null.

Fyrlygten er konstrueret af jern og beklædt med kobberplader. Fyrlyset var fra først af en såkaldt Lytts petroleumslampe med linseapparat med rotør af 6. orden. Fyret blev i 1928 forstærket med et linsesæt mod hovedindsejlingen, og i 1932 gik man over til elektrisk drift. Det var fyrvogteren på Dyna som havde ansvaret for fyret indtil 1956 da fyrene i vestre løb ble automatiseret og fyrvogterstillingen nedlagt.

Lysstyrken er 1900 candela for hvid, 475 candela for rød og 235 candela for grøn sektor. Brændingstiden er fra 1.7. til 10.6.

Vogter tidskapslen 
På St. Hallvards dag, 15. maj 2000, blev en tidskapsel af titan boltet fast inde i fyret. Kapslen er udformet som en kopi af lygtehusdelen på Kavringen fyr, og den indeholder brev og hilsener til fremtiden fra Oslos borgere. Disse hilsener blev indsamlet som en del af markeringen af Oslos 1000-årsjubileum. Den kan først åbnes i år 3000.

Se også 
 Kavringen
 Kavring
 Norske fyr

Eksterne kilder og henvisninger 

 
 Artikkel om Kavringen fyr på Oslosurf.com 
 Oslo havnevæsens brochure om Kavringen fyr, udgivet til 100-årsjubilæet 1992.

Fyr i Oslo
Oslofjorden
Albert de Rault de Ramsault de Tortonval

Albert de Rault comte de Ramsault de Tortonval (Alberti) (døbt 5. september 1778 i Aire-sur-la-Lys, død 19. august 1855 i København) var en fransk adelsmand, der under Den Franske Revolution flygtede til Danmark i 1802. Han ernærede sig som tandlæge og blev hoftandlæge.

Han var søn af grev Albert Joseph Bauduin de Rault (1687-?), herre til godset Tortonval, vicekommandant over byen, slottet og fæstningen Aire, og Marie Francoise de Pastoret/Basterot.

I 1802 flygtede han til Danmark og ernærede sig som tandlæge, men uden hverken bevilling eller eksamen fra Kirurgisk Akademi. I 1803 fik Alberti bevilling til at udføre begrænset tandlægegerning, og i 1813 blev han udnævnt til hoftandlæge (uden gage). Senere blev han titulær professor.

Byen Albertslund er opkaldt efter Albert de Rault de Ramsault de Tortonval, som i 1817 købte en gård, hvis jorder udgør byens område. Navnet optræder første gang 1836.

Han ægtede 2. september 1809 på Sct. Hans Hospital Elise Marie Birgitte Christensen (29. april 1792 i København - 5. januar 1869 sammesteds).

Kilder 
 Slægtsside
 "Den franske greve og Albertslund", Hanen, april 2007 (PDF)

Tandlæger fra Danmark
Franskmænd i 1700-tallet
Danskere i 1800-tallet
Hofembedsmænd fra Danmark
Titulære professorer fra Danmark
Grever fra Frankrig
Landmænd fra Danmark
Personer fra Albertslund
Alphonse Rivier

Alphonse Pierre Octave Rivier (født 9. november 1835 i Lausanne, død 21. juli 1898 i Bryssel) var en schweizisk-belgisk retslærd.

Rivier blev Dr. jur. 1858 i Berlin, 1863 privatdocent sammesteds, 1864 professor i Bern, 1867 professor i Bryssel, samtidig fra 1886 schweizisk generalkonsul. Riviers frugtbare forfattervirksomhed omfattede i første linje romerretten og folkeretten, og særlig som folkeretskyndig vandt han et europæisk navn, samtidig med, at den belgiske konge og regering i udstrakt grad drog nytte af hans indsigt og arbejdsevne.

Af Riviers romanistiske arbejder skal fremhæves Introduction historique au droit romain (1871, ny udgave 1881), Traité elementaire des successions a cause de mort au droit romain (1878) og Précis du droit de famille romain (1891), af hans folkeretlige Lehrbuch des Völkerrechts (1889), Principes du droit des gens og en mængde tidsskriftafhandlinger, mange også af biografisk indhold, og lignende.

Han oversatte T.M.C. Assers Éléments de droit international privé ou du conflit des lois (1884), var medarbejder ved Franz von Holtzendorffs Handbuch des Völkerrechts og ved en række samleværker og tidsskrifter. I Institut de droit international spillede Rivier en fremtrædende rolle, 1878—85 som generalsekretær ved samme, i en årrække hovedredaktør af Revue de droit international et de législation comparée.

Kilder 

 
 

Jurister fra Schweiz
Jurister fra Belgien
Personer fra Lausanne
Professorer fra Schweiz
Sveaskog

Sveaskog (Sveaskov) er Sveriges største skovejer og samtidig en statsejet virksomhed ejet af den svenske stat.

Sveaskog ejer cirka 4,1 millioner hektar skov i Sverige, hvoraf cirka 3,1 millioner hektar er produktivt skovbrug. Det betyder, at Sveaskog ejer cirka 14 procent af det samlede produktive skovbrug i Sverige, som i alt udgør 22,9 millioner hektar. Det gør Sveaskog til Sveriges største ejer af skov, og virksomheden er samtidig den femtestørste skovejer i den Europæiske Union.

Sveaskog er storleverandør af tømmer og træmasse til den svenske skovindustri og af bioenergi til energivirksomheder. Virksomheden udbyder endog land til etablering af vindkraft samt land og vandløb til jagt, lystfiskeri og naturturisme. For at styrke private skovbrug i landdistrikterne sælger Sveaskog kontinuerligt ud af sine grunde i forskellige dele af landet.

Se også 
 Domänreservat
 Kronopark
 Kronojägare

Kildehenvisninger

Eksterne henvisninger 
 Officiel hjemmeside 

Skovbrugsvirksomheder fra Sverige
Statsejede virksomheder fra Sverige
Etableret i 2001
Lise Lindbæk

Lise Lindbæk (født 1. januar 1905 i København, død 13. marts 1961 i Kiel) var uddannet arkæolog, men levede som skribent. Lise Lindbæk rapporterede blandt andet fra den spanske borgerkrig (1936–1939) som freelance-krigskorrespondent for den norske avis Dagbladet.

Bibliografi
 Jødene vender hjem (Oslo, 1935, med Max Hodann)
 Bataljon Thälmann (Oslo, 1938)
 Tusen norske skip (1. udgave New York, 1943; redaktør)
 Spania og vi (Oslo, 1946)
 Alkoholisme kan helbredes - antabus hjælper til (Kbh., 1951)
 Vi var i Sovjet (Oslo, 1951)
 Ungarsk vår (Oslo, 1954)
 Brennende jord (Oslo, 1958 - oversat til dansk 1959)

Litteratur
 Sigrun Slapgard: Krigens penn'' (Oslo, 2002)

Journalister fra Norge
Krigskorrespondenter
Nordmænd i 1900-tallet
Personer fra København
Albertslund Stadion

Albertslund Stadion er et idrætsanlæg i Albertslund Kommune bestående af en opvisningsbane kaldet "Albert Park", træningsbaner til fodbold og håndbold, sportshaller, tennisbaner, cricketbane mv. Idrætsanlægget benyttes primært af Albertslund Idrætsforening (AIF).

I tilknytning til Albertslund Stadion findes også Friluftsbadet Badesøen.

Eksterne henvisninger 
 Albertslund Stadion 
 Albertslund Idrætsforening

Stadion
Idrætsanlæg i Danmark
Stadioner i Danmark
Wilhelm Meinhold

Johannes Wilhelm Meinhold (født 27. februar 1797 på øen Usedom, død 30. november 1851 i Charlottenburg) var en tysk forfatter.

Han indtog som præst på sin fødeø en ejendommelig stilling ved at hælde stærkt til katolicismen og indvikledes derved i adskillige konflikter. Som forfatter har han gjort sit navn mest bekendt ved den af gammeldags sprogtone farvede roman fra 17. århundrede Maria Schweidler, die Bernsteinhexe (1843), der i senere tid gentagne gange er bleven optrykt blandt andet hos Reclam, og som dramatiseredes af Laube. Det lykkedes længe Meinhold at holde sit forfatterskab til bogen skjult og udgive den for et ægte historisk dokument. Ogsaa Sidonia von Borck, die Klosterhexe, der udkom nogle år senere, vakte opmærksomhed. Desuden har Meinhold skrevet et romantisk epos St. Otto og den romaniserende roman Der getreue Ritter, der dog først udkom efter hans død. Hans Gesammelte Schriften udgavs i 7 bind (1846—47).

Kilder 
 

Romanforfattere fra Tyskland
Præster fra Tyskland
Tyskere i 1800-tallet
Salmonsens
Frederik Meinert

Frederik Vilhelm August Meinert (3. marts 1833 i København - 20. januar 1912 sammesteds) var en dansk entomolog, søn af Nicolai Jonathan Meinert og bror til Mathilde Meinert.

Meinert tog artium 1850 fra Borgerdydskolen på Christianshavn, og studerede derpå teologi, idet han samtidig i sin fritid var en ivrig insektsamler og derved kom under stærk påvirkning af J.C. Schiødte. 1857 tog han teologisk embedseksamen, men helligede sig derefter udelukkende entomologien. 1863 erhvervede han sig doktortitlen ved en afhandling om ørentvistenes anatomi, 1870 ansattes han som assistent ved Zoologisk Museum, 1883—85 holdt han forelæsninger ved Landbohøjskolen og 1885-1910 var han som Schiødtes efterfølger inspektor ved Zoologisk Museum. Meinert var en fortræffelig samler, der fra talrige rejser, såvel inden for som uden for Danmarks grænser, hjembragte til museet et stort og værdifuldt undersøgelsesmateriale. Meinert blev Ridder af Dannebrog 1892 og Dannebrogsmand 1909. Han er begravet på Assistens Kirkegård.

Han har udgivet en lang række videnskabelige arbejder, af hvilke de betydeligste viser sig stærkt påvirkede af den tyske zoolog Leydig, hos hvem Meinert studerede 1868-69. Af disse kan nævnes, foruden disputatsen, afhandlingerne om De danske Myrers Naturhistorie (1860), om de levendefødende gallemyglarver (1864-65), om De eucephale Myggelarver (1886), om myreløvens anatomi, med mere. Af rent anatomisk art er undersøgelserne over Scolopendrahovedet 1883, over fluernes munddele (1881) og over Sideorganerne hos Scarabælarverne (1895), medens den systematiske side har overvægten i bearbejdelserne af de i museet beroende tusindben og vandkalvelarver, i listerne over de danske krebsdyr, i beskrivelsen af Ingolf-ekspeditionens havedderkopper (1898) og i det af ham sammen med Schiødte udgivne værk over krebsdyrgruppen Cymothoæ.

Kilder 
 

Entomologer fra Danmark
Ansatte ved Københavns Universitet
Teologer fra Danmark
Museumsfolk fra Danmark
Faglitterære forfattere fra Danmark
Danskere i 1800-tallet
Danskere i 1900-tallet
Personer fra København
Medlemmer af Videnskabernes Selskab
Riddere af Dannebrog
Personer i Dansk Biografisk Leksikon
Personer i Kraks Blå Bog (afdøde)
Salmonsens
Studenter fra Københavns Åbne Gymnasium
Kavringen

Kavringen er et lille hvalformet skær (holm) i Oslofjorden, nordvest for Hovedøya og i Oslo kommune. Skæret og det lavvandede område omkring  (16 dekar) blev beskyttet som naturreservat den 15. december 1978. Formålet med fredningen er at bevare levesteder  for plante- og dyrelivet særlig med  hensyn til havfugle og deres ynglepladser. Fra 15. april til 15. juli er det færdselsforbud på holmen.

Der findes også en anden holm i indre Oslofjord med samme navn. Denne Kavringen ligger lige op til Nesoddlandet, øst-nordøst for Ildjernet. Her ligger en marina.

Se også 

 Kavringen fyr

Referencer 

Øer i Oslo
Øer i Oslofjorden

Naturreservater i Norge
Albertslund Posten

Albertslund Posten er en lokalavis i Albertslund med et oplag på ca. 15.000. Avisen dækker udover Albertslund også dele af Vallensbæk og Glostrup.

Avisen blev grundlagt i 1965 af Erik Rasmussen, som var chefredaktør på avisen helt frem til 2000. Da Albertslund Posten i 1990 fyldte 25 år blev Erik Rasmussen dekoreret som Ridder af Dannebrogsordenen.

Eksterne links 
 Albertslund Posten

Fodnoter 

Posten
Aviser fra Danmark
Etableret i 1965
Baunehøj Efterskole

Baunehøj Efterskole er en efterskole beliggende på det nordlige Sjælland nær Jægerspris. Den er en skole for unge i 10. klasse, typisk mellem folkeskolens 9. klasse og en ungdomsuddannelse. På skolen undervises der i dansk, matematik, engelsk, tysk og fransk og derudover tilbydes der linjefagene musik, friluftsliv, idræt, ridning, kokamok, design, drama og forfatter.   

Skolen er placeret ud til Isefjorden og har badestrand og skov inden for gåafstand.

Eksterne henvisninger 
 Skolens hjemmeside

Efterskoler
Bygninger, konstruktioner og anlæg i Frederikssund Kommune
Remo

Remo er en amerikansk producent af trommeskind, trommesæt, slagtøj og banjoer grundlagt af Remo Belli i 1957. Firmaet er kendt for dets succesfulde WEATHERKING serie, som nu ses hos orkestre, på percussion og trommesæt. Ud over trommeskind producerer Remo også trommesæt og etnisk slagtøj.

Eksterne henvisninger 

 Remos hjemmeside

Etableret i 1957
Percussion
Musikinstrumentproducenter fra USA
Khosrau 1.

Khosrau 1. (også kaldet Chosroes 1, og Kasra i klassiske kilder, han er mest kendt som Anushirvan eller Anushirwan på persisk, han er også kendt som Anushrivan den retfærdige. Han var yndlingssøn og efterfølger af Kavadh 1. 

Han byggede byer og paladser, restaurerede mange steder, bygget eller repareret broer, kanaler og dæmninger. Under Khosrau 1.s regeringstid kunst og videnskab blomstrede i Persien og nåede højden af sin storhed og velstand.

Shahanshah

Resumé 

Efter sin opstigning til tronen, begyndte han at centralisere sin regering. Khosrau regeringstid anses for at være en af de mest succesfulde i Sassanideriget. Han lavede en fredsaftale i 531 med Romerriget som gav Khosrau mulighed for at konsolidere magten og fokusere sin opmærksomhed på interiør forbedring. Hans reformer og militær kampagner markerede en renæssance af Sassanideriget, som bredte filosofiske overbevisninger samt handelsvarer fra langt øst til vest.

Kilder 

Persere
Line S. Jensen

Line Sigvardsen Jensen (oftest nævnt Line S. Jensen) (født 23. august 1991) er en tidligere professionel dansk fodboldspiller.

Hun spillede senest for topklubben Fortuna Hjørring i den bedste danske fodboldrække for kvinder 3F-Ligaen, og for Danmarks kvindefodboldlandshold.

Karriere

Klub 
Line Jensen begyndte sin seniorkarriere i B52/Aalborg i 2006, før hun i 2008 skiftede til den danske storklub Fortuna Hjørring. Her nåede hun at spille 240 kampe, vinde tre danske mesterskaber og en pokaltitel, før hun skiftede til sin nuværende arbejdsgiver Washington Spirit i USA i sommeren 2016. En skade under EM i 2017 betød, at hun nu stod over for en operation og en længere genoptræningsperiode. Washington Spirit tilbød hende en 2-årig kontrakt, som hun takkede nej til. 

Den 10. juli 2018 annoncerede Fortuna Hjørring, at Line S. Jensen nu igen er en del af klubben, og at hun fra den kommende sæson igen vil tørne ud for klubben i hendes gamle rygnummer 7.

Landsholdet 
Line Jensen har også en lang landsholdskarriere bag sig. Hun har både spillet for det danske U/17-, U/19- og A-landshold. I 2008 var Line Jensen med til at føre Danmarks U/17 landshold til kvartfinalen ved det første U/17 VM for kvinder i New Zealand. Den 24. oktober 2009 fik hun debut på det danske A-landshold i en VM-kvalifikationskamp mod Georgien, som Danmark vandt 15-0. 

I 2013 var hun med til at bringe Danmark i semifinalen ved EM i Sverige, hvor danskerne tabte til  efter straffesparkskonkurrence. Hun var også med til EM i 2017 i Holland, hvor hun var en af de bærende kræfter, indtil hun i semifinalen mod  måtte udgå med en knæskade, der viste sig at være et overrevet korsbånd og derfor betød, at hun ikke kunne deltage i finalen.

Hæder

Klub	
Fortuna Hjørring	
Danmarksmester	
 Elitedivisionen: 2009–10	
Toer	
 Elitedivisionen: 2011–12, 2012–13	
 DBUs Landspokalturnering: 2012–13

Personlig 
I 2009 blev hun kåret som årets talent af DBU ved Dansk Fodbold Award.

Referencer

Eksterne henvisninger 
 

Kvindelige fodboldlandsholdsspillere fra Danmark
Fodboldspillere fra Fortuna Hjørring
Tunesien ved sommer-OL 2012

Tunesien deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Medaljevinderne 

Lande ved sommer-OL 2012
2012
Uganda ved sommer-OL 2012

Uganda deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Medaljevinderne 
 

Lande ved sommer-OL 2012
2012
Zambia ved sommer-OL 2012

Zambia deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

 

Lande ved sommer-OL 2012
2012